Rikunarita-ORG/Wikinium huggingface dataset:
# Blazono de Ukrainio

| Blazono de Ukrainio |
| --- |
| La malgranda ŝtata blazono |
|  |
| Uzata ekde: | la 26-a de junio 1996 |
|  |

La **blazono de Ukrainio** laŭ artikolo 20 de la konstitucio de Ukrainio de la 26-a de junio 1996 antaŭvidatas en du versioj:

## Malgranda ŝtata blazono

1. Kiel malgranda ŝtata blazono, ĝi oficialas kun ora (flava) tridenta forko (тризуб/*Trizub*) sur lazura (blua) ŝild-fundo. La konstitucia teksto fortigas en sia vortumo la miton, ke la *Trizub* estis la "simbolo de la princa ŝtato de Volodimiro la Granda".

La statuso de la *Trizub* kiel nacia simbolo de Ukrainio fontas de la komencoj de la ukraina nacia konsciiĝo meze de la 19-a jarcento. Ĝi fariĝis nacia simbolo pro iniciato de la historiisto *Miĥajlo Hruŝevskij*, siatempe prezidento de la centra komitato de la Ukraina Popola Respubliko (UNR) dum marto 1918. Hruŝevskij kaj la centra komitato provis fortigi la impreson, ke la nova nacia ŝtato estis rekta posteulo de la mezepoka Kieva Regno, por plialtigi la identiĝon de la loĝantaro kun la nova ŝtato. La provo vidigi kontinuecon de la Kieva Regno tra la Princejo Galicio-Volinio la kozaka ŝtato de la 17-a jarcento kaj la mallongviva UNR kun la nuna ŝtato Ukrainio de la 21-a jarcento, same celas legitimigi la nunan nacian sendependecon de la ukraina ŝtato.

Pri la "origina" signifo de la simbolo ekzistas granda nombro da legendoj. Okulfrapas sia simileco kun la tridenta forto de la mitologia greka dio Neptuno. Ukrainaj lernejaj infanoj nuntempe lernas, ke en la Trizub eblas legi la ukrainan vorton *ВОЛЯ* (libero).

## Granda ŝtata blazono

2. La granda ŝtata blazono laŭ la konstitucio, kiel ĉefan elementon enhavos la malgrandan ŝtatan blazonon. Krome aperu la blazono de la armeo de la Kozakoj de Zaporiĵo (kozako kun glavo kaj pafilo). Por ke la granda ŝtata blazono oficialiĝu, necesas konstitucia plimulto de la ukraina parlamento, la Verĥovna Rada. Ĝis nun ekzistas pluraj modeloj, sed neniu ĝis nun atingis la necesan plimulton de la parlamentanaj voĉoj.

Sur unu el la modeloj bildiĝas blua rubando kun la slogano "libero, unueco, bonfarto". Tiu slogano tamen krom en tiu blazona modelo ne retroviĝas en iu leĝa teksto. Ne ĝustas la aserto publikigita en pluraj paĝoj de la interreto kaj ankaŭ en Vikipedio, ke tiu blazono estus la oficialigita ŝtata simbolo kaj la tri vortoj la oficiala ŝtata slogano.

## Vidu ankaŭ

* Tamgao

## Referencoj
# Jadviga (Pollando)

|  |
| --- |
| **Sankta** |
| **Jadviga** |
| **Reĝino de Pollando**  |
|  Jadviga, pentrita de Marcello Bacciarelli, inter 1768 kaj 1771 |
| **Kronado** | 1384 en Krakovo |
|  |
| Persona informo |
| **Jadwiga Andegaweńska**  |
| **Naskiĝo** | 30-an de novembro 1369 (1369-11-30) en Buda,  Reĝlando de Hungario |
| **Morto** | 17-an de julio 1399 (1399-07-17) (29-jaraĝa) en Krakovo |
| **Mortis pro** | naturaj kialoj  vd |
| **Mortis per** | obstetric labor complication (en)   vd |
| **Tombo** | Krakovo |
| **Religio** | Katolikismo |
| **Lingvoj** | pola vd |
| **Ŝtataneco** | Hungario  Reĝlando Pollando (1385–1569)   vd |
| Familio |
| **Dinastio** | Anĵuo-Sicilio (denaske) Jogajlidoj (progeedze) |
| **Patro** | Ludoviko la Hungara |
| **Patrino** | Elizabeta Kotromanić |
| **Gefratoj** | Maria la 1-a de Hungario kaj Catherine of Hungary (en)   vd |
| **Edz(in)o** | Ladislao la 2-a Jogajlo |
| **Infanoj** | Elizabeth Bonifacia of Poland (en)   ( Ladislao la 2-a Jogajlo)  vd |
| Profesio |
| **Okupo** | reganta reĝino   vd |
|

|  Postenoj |
| --- |
| Postenoj | reĝo de Pollando (1384 (Gregoria)–1399 (Gregoria)) Queen Consort of Poland (en)  (1384–1399) reganta reĝino   vd |

 |
| Reĝo de Pollando  |
| **Dum** | 1384–1399 |
| **Antaŭulo** | Ludoviko la Hungara, ŝia patro |
| **Sekvanto** | Ladislao la 2-a, ŝia edzo |
| **Sanktulino** |
| **Honorata en** | Katolika Eklezio |
| **Beatigo** | 8-a de aŭgusto 1986, Krakovo |
| **Kanonizo** | 8-a de junio 1997, Krakovo de Johano Paŭlo la 2-a |
| **Ĉefsanktejo** | Vavelo-katedralo |
| **Festotago** | 8-a de junio |
| **Atributoj** | Reĝaj vestoj kaj ŝuoj, antaŭtuko plena je rozoj |
| vd | **Fonto: Vikidatumoj** |
|  |

Portreto de nekonata pentristo pri Jadviga
Jadviga
Skulptaĵo pri Jadviga en Vác
Tomba skulptaĵo de Jadviga
Sankta **Jadviga**, pole *Jadwiga Andegaweńska* "Jadviga de Anĵuo", (naskiĝis la 18-an de februaro 1374, mortis la 17-an de julio 1399 en Krakovo), estis reĝino de Pollando kaj princino de Litovio. (Formale, ŝi portis la titolon "reĝo", latine *rex*, ne "reĝino", latine *regina*, havante la titolon el propra rajto kaj ne pro geedziĝo.) Ŝi apartenis al la Anĵua dinastio. Ŝi estas honorata kiel sanktulino en la katolika eklezio.

## Biografio

Ŝia patro estis reĝo Ludoviko la 1-a de Hungario, patrino estis bosniaka princino kaj hungara reĝino Elizabeta Kotromanić, ŝia pli maljuna fratino estis hungara reĝo Maria.

Jadviga jam en 1378 iĝis fianĉino (baldaŭe edzino) de Vilhelmo Habsburgo, sed Vilhelmo ne simpatiis kun la poloj, dume la litovoj kolektis armeon ĉe la landlimo. En 1384 Jadviga ricevis la polan tronon kaj kronon en 1384 en Krakovo. En 1386 la litova estro Ladislao la 2-a iĝis la 2-a edzo de Jadviga, pli frue Vilhelmo forpeliĝis.

Ŝi tre diligente kaj bonkore faris kristana popolo la litovojn. Jadviga fondis lernejojn en Prago kaj en Krakovo por litovaj teologoj. Ŝi mortis pro unua nasko. La entombiĝo okazis en Krakovo. Jam tiam la ceremonio estis tiel solena, kiel sanktulino, ŝia korpo metiĝis sub altaro. En 1997 ŝi oficiale iĝis sanktulino.

## Vidu ankaŭ

* Kristanigo de Litovio
# Korekta seksatenco

| Korekta seksatenco |
| --- |
|  |
| **krimo pro antaŭjuĝo lesbofobio**  |
| **seksatenco • sexual orientation change efforts** |
|  |

**Korekta seksatenco** (angle: *corrective rape*) estas malamkrimo en kiu unu aŭ pluraj personoj estas seksatencitaj. Ili estas atencitaj pro sia perceptita seksa orientiĝo aŭ seksa identeco. La ordinara intencita konsekvenco de la seksatenco, kiel vidata de la atencanto, estas igi la personon aliseksema aŭ por igi la personon konfirma kun seksaj stereotipoj. La terminologiaj gvidlinioj de la programo UNAIDS de la Unuiĝintaj Nacioj sugestas, ke oni ne plu uzu la terminon *korekta seksatenco*, ĉar ĝi implicas, ke estas io korektinda. La gvidlinioj proponas, ke oni uzi la terminon *homofobia seksatenco* (angle: *homophobic rape*).

## Vidu ankaŭ

* Homofobio
* Konverta terapio
* Seksatenco

## Referencoj
# Uganda Protektorato

|  |
| --- |
| **Uganda Protektorato** |
|

|  |  |  |
| --- | --- | --- |
|  | **1894 – 1962** |  |

 |
|  |  |
| **Brita protektorato** |
| **Geografio**

|  |
| --- |
|  |

 |
| Ĉefurbo: | Entebbe |
| **Loĝantaro** |
| Lingvoj: | angla lingvo |
| Religioj: | kristanismo • islamo |
| **Ŝtat-strukturo** |
| Ŝtat-strukturo: | protektorato |
| Monunuo: | orient-afrika ŝilingo |
|

|  |  |
| --- | --- |
| **Antaŭaj ŝtatoj:**

 | **Postsekvaj ŝtatoj:**

 |
| **Elstaraj historiaj eventoj** |
| **Diplomatiaj rilatoj** |

 |
|  |

La **Brita Protektorato Ugando** estis protektorato de la Brita Imperio el 1894 al 1962. En 1893 la Imperia Brita Orientafrika Kompanio transigis sian administraciajn rajtojn de teritorio konsistanta ĉefe el Buganda Regno al la Brita Registaro.

En 1894 la Uganda Protektorato estis establita, kaj la teritorio estis etendita trans la limoj de Buganda al areo kiu iel korespondas kun tiu de nuntempa Ugando.
# Publika malversacio

La **malversacio** estas la krimo de la publika oficisto kiu, misuzante sian kvaliton aŭ siajn funkciojn (*violenta malversacio*) aŭ instigas (*implicita malversacio* aŭ *fraŭda*) ulon doni aŭ promesi, senrajte, al li aŭ al alia persono, monon aŭ alian avantaĝon ankaŭ nehavaĵan.

## Malversacio kaj korupto mediaj

La media korupto estas tiu fenomeno per kiu persono konvinkiĝas ke iuj kondutoj kiel plenumo de senrajtaĵo, estas jam permesigitaj de plejlongigita komuna praktiko utiligita de ĉiuj kaj ĝuste pro tio, se ne licigita, "normaligita"; klaras, tamen, ke por la konturiĝo de la krimo necesas ke la privato estu instigita de la publika oficisto.

Ĉiu nacia leĝaro havas sian manieron puni kaj kontrasti la malversacion, fakte, ĉiuj juraj kodoj severe kondamnas kaj punas tiun krimon.

Ĉe kristanoj la evangelio ŝajnas aprobi kaj laŭdi tiun tipon de krimo: (Luko 16,1-13)
La laŭdo, tamen, referencas la ruzecon de la malversaciisto kaj ne lian malbonaĵon. Kaj la laŭdo ŝajnas esti lanĉita nur por instigi uzi la saman, sed sentrompan, ruzon por ne cedi al tiu de la filoj de la mallumo.

## Notoj

## Vidu ankaŭ

* Malversacio
* Konduto (juro)
* Korupto
* Media korupto
* Publika oficisto
* Trompo
* Jura kodo
# Amadou Toumani Touré

| **Amadou Toumani Touré** |
| --- |
|  |
|  |
| Persona informo |
| **Aamadu Tumaani Tuuree**  |
| **Naskiĝo** | 4-an de novembro 1948 (1948-11-04) en Mopti |
| **Morto** | 9-an de novembro 2020 (2020-11-09) (72-jaraĝa) en Istanbulo |
| **Religio** | sunaismo vd |
| **Lingvoj** | franca • fula vd |
| **Ŝtataneco** | Malio   vd |
| **Alma mater** | Ryazan Airborne Command High School (en)    Combined Arms Military School in Koulikoro (en)    vd |
| **Partio** | senpartia   vd |
| Profesio |
| **Okupo** | politikisto  oficiro   vd |
|

|  Postenoj |
| --- |
| Postenoj | Prezidento de Malio (2002–2012) Prezidento de Malio (1991–1992)  vd |

 |
|

|  Honorigoj |
| --- |
| Honorigoj | * Granda Oficiro de la Honora Legio
* Ordine al merito della salute (it)
* Ordeno de agrikultura Merito
* Granda Kruco de la Ordeno Sankta Karolo
* Grand Cross of the Order of Adolphe of Nassau (en)
* Grand Star of the Decoration for Services to the Republic of Austria (en)
* Grand Cross of the National Order of Mali (en)
* Ordeno de José Martí
* Granda Kruco de la Honora Legio

vd |

 |
|

|  Membrecoj |
| --- |
| Membrecoj | Akademio de Ekstermaraj Sciencoj   vd |

 |
| Prezidanto de Malio  |
| **Dum** | 2002–2012 |
| vd | **Fonto: Vikidatumoj** |
|  |

**Amadou Toumani Touré** (naskiĝis la 4-an de novembro 1948 en Mopti, mortis la 10-an de novembro 2020 en Istanbulo) estis malia politikisto, kiu de majo 2002 ĝis marto 2012 servis kiel prezidento de Malio.

## Biografio

Post la lerneja vizitado en Mopti, li iris al Bamako, por iĝi instruisto. Poste li soldatservis en la armeo kaj vizitis de 1969 ĝis 1972 la *École interarmes* en Kati. Li estis trejnita al paraŝuta ĉasisto kaj vizitis en 1974/1975 kurson en Rjazan (Sovetunio) kaj en 1978 kaj en 1989/1990 en Francio. Li estis en 1981 komandisto de la prezidenta gvardio, en 1984 komandisto de la paraŝutaj ĉasistoj.

Post subpremataj tumultoj, li partoprenis en puĉo kontraŭ la prezidento Moussa Traoré, la 26-an de marto 1991. Poste li iĝis gvidanto de la formita *Comité de Transition pour le Salut de Peuple* kaj tiel nova ŝtatgvidanto. Li organizis konstitucian konferencoj kaj baloton. En majo de 1992, li transdonis la potencon al civila registaro de Alpha Oumar Konaré. Pro la enkonduko de la demokratio en Malion, oni nomis lin *soldat de la démocratie*.

Poste li dediĉis sin al bonfaraj, karitativaj projektoj, li fondis en 1993 fondaĵon *Fondation pour l'Enfance* por la infanoj.

En oktobro de 2001, li forlasis la armeon kiel brigada generalo kaj kandidatiĝis en majo 2002 por la prezidenteco. En la dua raŭndo, li akiris – kontraŭ iama ministro Soumaïla Cissé – 64,35% da voĉoj. Li sukcese rekandidatiĝis en 2007 por la prezidenta posteno. Touré agadas senpartie.

Komence de 2012 ekokazis ribelado en la norda parto de la lando, fare de tuaregoj ekse dungitaj de Libio. La 22-an de marto, 2012, prezidenton Touré eksigis kaj forpelis puĉo gvidata de kapitano Amadou Haya Sanogo.

## Familio

Touré estas edziĝinta kaj havas du filinojn.

## Notoj
# Gamma Ray

| Gamma Ray |
| --- |
|  |
| **muzika grupo**  |
| Komenco | 1988 vd |
|

| [Montri]  Partoj |
| --- |
|  | Kai Hansen (mul)  Ralf Scheepers (en)  Uwe Wessel (en)  Uli Kusch (en)  Dirk Schlächter (en)  Thomas Nack (en)  Henjo Richter (en)  Dan Zimmermann (en)  Michael Ehré (en)   vd |

 |
| Retejo | Oficiala retejo |
|  |

**Gamma Ray** (la angla por "gama-radio") estas germana potencmetala grupo, fondita de Kai Hansen kaj Ralf Scheepers en 1989, post kiam li forlasis Helloween. Hansen estas gitaristo kaj la nuna kantisto de la muzikgrupo. La basisto (estinte gitaristo) estas Dirk Schlächter kaj Henjo Richter estas alia gitaristo. Michael Ehré estas la nuna frapinstrumentisto kaj Frank Beck estas kantisto de 2015. Frue la kantisto estis Ralf Scheepers, kiu nun kantas por Primal Fear.

Gamma Ray ludas rapidan stilon de potenca metalo, ofte per draŝaj elementoj.

## Historio

Hansen kaj Scheepers fondis la grupon en 1989, post Hansen forlasis Helloween dum la fino de 1988. Baldaŭ la aliaj anoj estos basgitaristo Uwe Wessel kaj frapisto Mathias Burchardt. La unua albumo de Gamma Ray estas *Heading for Tomorrow*, aperinte en 1990. Post tio la grupo ekhavis la novajn membrojn gitaristo Dirk Schlächter kaj frapinstrumentisto Uli Kusch.

La dua albumo estis *Sigh No More*, eldonita en 1991. Wessel kaj Kusch forlasis Gamma Ray en 1992. Jan Rubach estis la nova basgitaristo kaj Thomas Nack estis la nova frapinstrumentisto, ili ambaŭ venis de la potencmetal-grupo Anesthesia. Gamma Ray eldonis en 1993 sian trian albumon *Insanity and Genius*. Scheepers forlasis Gamma Ray post tiu albumo pro sia distanco de Hamburgo, kie la aliaj anoj loĝis. De tiam Hansen estos la ĉefkantisto.

Oni kreis *Land of the Free* en 1995, la kvara albumo, tre populara kaj sukcesa eldonaĵo kaj bone akceptita de kritikistoj. Michael Kiske kaj Hansi Kürsch estis gastkantistoj sur la albumo.

## Vidu ankaŭ

* Freedom Call
* Helloween
* Iron Savior
* Primal Fear
* Unisonic